Publication: Magyar Közlöny
Issue: MK-1999-117 (Year: 1999, Number: 117)
Era: 1990-2004
Section: b) a hegyközségi kódszámot tartalmazó okiratot, illetve — a hegyközségekről szóló 1994. évi CII. törvény
Paragraph Index: 514

(9) A bort biológiai ecet vagy ipari sav előállításához felhasználó személy, aki (amely) a keretengedély iránti kérelmét 2000. június 30-ig benyújtotta, és akinek (amelynek) a vámhatóság a keretengedélyt 2000. július 31-ig még nem adta ki vagy a kérelmét nem utasította el, a Jöt. és e rendelet adómentes felhasználókra vonatkozó szabályainak betartása esetén az engedélykérelme elbírálásáig, de legkésőbb 2000. december 31-ig keretengedély nélkül adómentes felhasználóként működhet. Ehhez 2000. július 31 ig készletbevallást kell adnia a jövedéki adóügyben eljáró vámhivatalhoz, meg kell állapítania a bor 2000. augusztus 1-jei fordulónappal leltározással alátámasztott készletének tényleges mennyiségét, és azt be kell állítania az adómentes üzem induló készletébe, amely az adókötelezettség keletkezése szempontjából betárolásnak minősül. A bort keretengedéllyel biológiai ecet vagy ipari sav előállításához felhasználó személyre a Jöt. és e rendelet adómentes felhasználókra vonatkozó rendelkezései alkalmazandók.

Source: https://magyarkozlony.hu/hivatalos-lapok/1d6ed16218d32b033df66d06b8d0fa6420ba58ee/dokumentumok/0e7353e577f554d81f9c96dfa4d894208dc2f0cb/letoltes